ai4bharat/Pralekha huggingface dataset:
উপ-রাষ্ট্রপতিরসচিবালয়
প্রাক্তন প্রধানমন্ত্রী শ্রী পি ভি নরসীমা রাও-কে গভীর শ্রদ্ধা জানালেন উপ-রাষ্ট্রপতি
প্রাক্তন প্রধানমন্ত্রীর আর্থিক ক্ষেত্রে সাহসী সংস্কার দেশের অগ্রগতি ত্বরান্বিত করতে সাহায্য করেছিল
একাধিক চ্যালেঞ্জ সত্ত্বেও শ্রী রাও দেশকে সঠিক দিশায় চালিত করেছিলেন
শ্রী নরসীমা রাও সম্পর্কিত তেলেগু ভাষায় একটি বই প্রকাশ করলেন উপ-রাষ্ট্রপতি
নয়াদিল্লি, ২৭ ডিসেম্বর, ২০২০
প্রাক্তন প্রধানমন্ত্রী শ্রী পি ভি নরসীমা রাও-কে গভীর শ্রদ্ধা জানিয়ে উপ-রাষ্ট্রপতি শ্রী এম ভেঙ্কাইয়া নাইডু বলেছেন, আর্থিক ক্ষেত্রে তাঁর সাহসী পদক্ষেপগুলি দেশের অগ্রগতিকে ত্বরান্বিত করতে সাহায্য করেছিল।
বিশিষ্ট সাংবাদিক শ্রী এ কৃষ্ণ রাও - এর লেখা তেলেগু পুস্তক ‘বিপ্লব তপস্যী : পি ভি’ প্রকাশ করে শ্রী নাইডু বলেন, শ্রী নরসীমা রাও যখন প্রধানমন্ত্রী পদে দায়িত্ব গ্রহণ করেছিলেন, দেশ তখন কঠিন আর্থিক সঙ্কট ও রাজনৈতিক অনিশ্চয়তার সম্মুখীন।
শ্রী রাও অবশ্য বহু রাজনৈতিক পণ্ডিতদের প্রত্যাশা ছাপিয়ে গিয়ে তাঁর মেয়াদকালে বিভিন্ন চ্যালেঞ্জ সত্ত্বেও শক্ত হাতে দেশের হাল ধরেছিলেন বলেও উপ-রাষ্ট্রপতি অভিমত প্রকাশ করেন।
শ্রী নাইডু আরও বলেন, প্রধানমন্ত্রী শ্রী রাও ছিলেন একজন বিচক্ষণ প্রশাসক। অবশ্য, কেউ কেউ তাঁর নীতি রূপায়ণের সঙ্গে সহমত পোষণ নাও করতে পারেন। কিন্তু তিনি দেশের বৃহত্তর স্বার্থে সাহসী উদ্যোগ গ্রহণ করেছিলেন। তাঁর প্রচেষ্টার ফলেই ভারত বিশ্ব বাণিজ্য সংগঠনে জায়গা করতে পেরেছিল।
লাইসেন্স রাজ, ব্যাঙ্কিং ক্ষেত্রে সংস্কার, বিদ্যুৎ ক্ষেত্রে বেসরকারিকরণ, টেলিযোগাযোগ ক্ষেত্রে আধুনিকীকরণ, রপ্তানি বাড়াতে ও বিদেশি লগ্নি আকৃষ্ট করতে শ্রী রাও যে সমস্ত পদক্ষেপ গ্রহণ করেছিলেন, সেকথা উল্লেখ করে উপ-রাষ্ট্রপতি বলেন, কৃষি ক্ষেত্রে সংস্কারের সূচনা ও খাদ্য সামগ্রী পরিবহণ ক্ষেত্রে নিষেধাজ্ঞা প্রত্যাহারের প্রয়াস তাঁর আমলেই শুরু হয়েছিল।
শ্রী নাইডু আরও বলেন, প্রাক্তন প্রধানমন্ত্রী শ্রী রাও ৭৩ ও ৭৪তম সংবিধান সংশোধন করে স্থানীয় স্বশাসিত সংস্থাগুলির ক্ষমতায়ন ঘটিয়েছিলেন। শ্রী রাও-কে বহুমুখী প্রতিভার অধিকারী বলে বর্ণনা করে উপ-রাষ্ট্রপতি বলেন, তিনি ছিলেন একাধারে একজন পণ্ডিত, সাহিত্যিক ও বহু ভাষাবিদ। অবশ্য, বহুমুখী প্রতিভার অধিকারী হওয়া সত্ত্বেও শ্রী রাও প্রাপ্য সম্মান ও স্বীকৃতি পাননি।
শ্রী নরসীমা রাও-কে নিয়ে এ ধরনের একটি বই প্রকাশের জন্য শ্রী কৃষ্ণ রাও-এর প্রশংসা করেন উপ-রাষ্ট্রপতি। তিনি যুবসম্প্রদায়কে এ ধরনের বই আরও বেশি করে পড়ার পরামর্শ দেন। বিশিষ্ট ব্যক্তিত্বদের নিয়ে রচিত পুস্তক ও স্মৃতি বক্তব্যগুলির পঠন-পাঠনের উদ্দেশ্যই হ’ল অন্যদের অনুপ্রাণিত করা।
বই প্রকাশ অনুষ্ঠানে রাজ্যসভার সদস্য শ্রী কে কেশব রাও, শ্রী কৃষ্ণ রাও এবং প্রকাশক শ্রী রাঘবেন্দ্র রাও প্রমুখ উপস্থিত ছিলেন।
ক্রেতা, খাদ্যএবংগণবন্টনমন্ত্রক
২০১৩’র জাতীয় খাদ্য সুরক্ষা আইন অনুসারে রাজ্য ও কেন্দ্রশাসিত অঞ্চলগুলিতে ভিন্নভাবে সক্ষম ব্যক্তিদের অন্তর্ভুক্ত করার নির্দেশ দিয়েছে খাদ্য ও গণবন্টন দপ্তর
নয়াদিল্লি, ২৩ অগাস্ট, ২০২০
কেন্দ্র বিভিন্ন সময়ে রাজ্য সরকারগুলিকে নির্দেশ দিয়েছে ২০১৩’র জাতীয় খাদ্য সুরক্ষা আইন যথাযথভাবে কার্যকর করার জন্য। উপভোক্তা বিষয়ক খাদ্য ও গণবন্টন মন্ত্রকের খাদ্য ও গণবন্টন দপ্তর রাজ্যগুলিকে এই মর্মে একটি চিঠি পাঠিয়েছে, যেখানে বলা হয়েছে, ২০১৩’র জাতীয় খাদ্য সুরক্ষা আইনের ৩৮ নম্বর ধারা অনুযায়ী, ভিন্নভাবে সক্ষম ব্যক্তিদের এই প্রকল্পে অন্তর্ভুক্ত করতে হবে। জাতীয় খাদ্য সুরক্ষা আইন এবং প্রধানমন্ত্রী গরিব কল্যাণ অন্ন যোজনায় যাতে এই সমস্ত নাগরিক সুবিধা পেতে পারেন, দপ্তর এই মর্মে রাজ্য ও কেন্দ্রশাসিত অঞ্চলগুলিকে প্রয়োজনীয় ব্যবস্থা নিতে বলেছে।
যাঁরা এই প্রকল্পের আওতায় আওতাভুক্ত হতে পারেন অথচ তাঁদের রেশন কার্ড নেই, এই সমস্ত ব্যক্তিরা যেন দ্রুত রেশন কার্ড পান, তা নিশ্চিত করতে হবে। দপ্তর আরও জানিয়েছে, বাড়ি বাড়ি গিয়ে ভিন্নভাবে সক্ষম ব্যক্তিদের চিহ্নিত করে তাঁদের অন্ত্যোদয় অন্ন যোজনার আওতায় নিয়ে আসতে হবে।
কেন্দ্রের আত্মনির্ভর ভারত প্যাকেজের আওতায় সেইসব নাগরিকদের অন্তর্ভুক্ত করা হচ্ছে, যাঁরা জাতীয় খাদ্য সুরক্ষা আইন অথবা রাজ্যগুলির গণবন্টন ব্যবস্থার কার্ডের সুবিধা পান না। এক্ষেত্রে যেসব ভিন্নভাবে সক্ষম ব্যক্তির রেশন কার্ড নেই, তাঁরা আত্মনির্ভর ভারত প্যাকেজের আওতায় খাদ্যশস্য পাবেন। যেহেতু এই প্রকল্পটি ৩১শে অগাস্ট শেষ হয়ে যাচ্ছে – হাতে মাত্র একটি সপ্তাহ বাকি, দপ্তর তাই সব রাজ্য ও কেন্দ্রশাসিত অঞ্চলগুলিকে পরামর্শ দিয়েছে, তাঁরা যেন সংশ্লিষ্ট ব্যক্তিদের দ্রুত চিহ্নিতকরণের কাজটি শেষ করে। রাজ্যগুলি সংশ্লিষ্ট সুবিধাভোগীদের জন্য যে খাদ্যশস্য সংগ্রহ করেছে, তা ভিন্নভাবে সক্ষম ব্যক্তি সহ যেসব নাগরিকের রেশন কার্ড নেই, তাঁরা সকলেই সেই খাদ্য পেয়েছেন বলে অনুমান করা হচ্ছে। ওই চিঠিতে রাজ্যগুলিকে এ বিষয়ে সক্রিয় হওয়ার অনুরোধ করা হয়েছে।
(CG/CB/SB
কেন্দ্রীয়মন্ত্রিসভা
টেলিযোগাযোগ/তথ্য ও যোগাযোগ প্রযুক্তি ক্ষেত্রে ভারত ও ব্রিটেনের মধ্যে সমঝোতাপত্র স্বাক্ষরকে অনুমোদন দিয়েছে কেন্দ্রীয় মন্ত্রিসভা
নয়াদিল্লি, ০৪ নভেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে টেলিযোগাযোগ/তথ্য ও যোগাযোগ প্রযুক্তির ক্ষেত্রে কেন্দ্রীয় যোগাযোগ মন্ত্রক ও ব্রিটেনের ডিজিটাল, সংস্কৃতি, সংবাদ মাধ্যম ও ক্রীড়া দপ্তরের মধ্যে সমঝোতাপত্র স্বাক্ষরকে অনুমোদন দিয়েছে।
টেলিযোগাযোগ/তথ্য ও যোগাযোগ প্রযুক্তির ক্ষেত্রে দ্বিপাক্ষিক সহযোগিতা ও পারস্পরিক বোঝাপড়া এই সমঝোতাপত্রের মাধ্যমে দৃঢ় হবে। ব্রেক্সিট পরবর্তী সময়ে এই সমঝোতাপত্রের ফলে ভারতের জন্য সহযোগিতা ও বিভিন্ন সম্ভাবনা তৈরি হল। মূলত, যে বিষয়গুলিতে কাজ করা হবে, সেগুলি হল –
ক) টেলিযোগাযোগ/তথ্য ও যোগাযোগ প্রযুক্তির নীতি ও নির্দেশিকা
খ) স্পেকট্রাম ব্যবস্থাপনা
গ) টেলিযোগাযোগ এবং মোবাইল রোমিং
ঘ) টেলিযোগাযোগ/ তথ্য ও যোগাযোগ প্রযুক্তির কারিগরি ক্ষেত্রে পরীক্ষা-নিরীক্ষা ও শংসাপত্র প্রদান
ঙ) ওয়্যারলেস যোগাযোগ ব্যবস্থা
চ) ফাইভজি ইন্টারনেট, ক্লাউড কম্প্যুটিং, বিগ ডেটা ইত্যাদি ক্ষেত্রে টেলিযোগাযোগ/তথ্য ও যোগাযোগ প্রযুক্তির কারিগরি উদ্ভাবন
ছ) টেলিযোগাযোগ ক্ষেত্রের পরিকাঠামোর নিরাপত্তা এবং টেলিপরিষেবার নিরাপত্তা
জ) উন্নত প্রযুক্তির ক্ষমতা নির্মাণ ও যেখানে সম্ভব, সেখানে বিশেষজ্ঞদের মধ্যে মতবিনিময়
ঝ) অত্যাধুনিক প্রযুক্তির গবেষণা ও উন্নয়নের জন্য তথ্যের আদান-প্রদান
ঞ) টেলিযোগাযোগ/ তথ্য ও যোগাযোগ প্রযুক্তির জন্য নতুন নতুন সম্ভাবনাকে আরও বিকশিত করা
ট) টেলিযোগাযোগ/ তথ্য ও যোগাযোগ প্রযুক্তির ব্যবসা-বাণিজ্য, বিনিয়োগ এবং প্রযুক্তি ক্ষেত্রে প্রতিনিধি পর্যায়ে সফর এবং পারস্পরিক সম্মতিতে প্রদর্শনীর ব্যবস্থা করা
ঠ) সমঝোতাপত্র অনুসারে, টেলিযোগাযোগ/ তথ্য ও যোগাযোগ প্রযুক্তির ক্ষেত্রে পারস্পরিক বোঝাপড়ার ওপর ভিত্তি করে অন্যান্য সহযোগিতা
CG/CB/SB
(
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৯৩ কোটি ৫৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৮ কোটি ৮২ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৫ মে, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৮ কোটি ৮২ লক্ষ ২৪ হাজার ৬৮০টি টিকার ডোজ হাতে রয়েছে।
CG/SS/SB
(Visitor Counter : 79
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্যমন্ত্রী ডাক্তার হর্ষবর্ধন করোনা পরিস্থিতি নিয়ে আজ কেন্দ্রীয় সরকারের হাসপাতাল ও দিল্লির অল ইন্ডিয়া ইনস্টিটিউট অব মেডিকেল সায়েন্সেসের সঙ্গে পর্যালোচনা বৈঠক করেছেন
নতুন দিল্লি, ২৩ এপ্রিল, ২০২১
কেন্দ্রীয় স্বাস্থ্য ও পরিবারকল্যাণ মন্ত্রী ডাক্তার হর্ষবর্ধনের সভাপতিত্বে করোনা পরিস্থিতি নিয়ে আজ নতুন দিল্লিতে পর্যালোচনা বৈঠক হয়েছে। ওই বৈঠকে সফদরজং হাসপাতাল, ডাক্তার আর এম এল হাসপাতাল, লেডি হার্ডিঞ্জ মেডিকেল কলেজ এবং অল ইন্ডিয়া ইনস্টিটিউট অফ মেডিক্যাল সায়েন্সেস-এর প্রতিনিধিরা উপস্থিত ছিলেন। বৈঠকে স্বাস্হ্য ও পরিবার কল্যাণ প্রতিমন্ত্রী শ্রী অশ্বিনী কুমার ভার্চুয়াল মাধ্যমে যোগ দেন।
কেন্দ্রীয় স্বাস্থ্যমন্ত্রী বলেন, দেশে করোনার দ্বিতীয় ঢেউ চলছে। বেশিরভাগ রাজ্য ও কেন্দ্রশাসিত অঞ্চল থেকে করোনায় আক্রান্ত হওয়ার খবর আসছে। দৈনিক মৃত্যুর হার বেড়েছে। কেন্দ্রীয় সরকার এর বিরুদ্ধে লড়াই চালিয়ে যাচ্ছে। বিভিন্ন রাজ্য ও কেন্দ্রশাসিত অঞ্চলের সহযোগিতায় কেন্দ্র সরকার করোনা মোকাবিলায় বেশ কিছু গুরুত্বপূর্ণ পদক্ষেপ গ্রহণ করেছে। পর্যাপ্ত ওষুধ সরবরাহ করার পাশাপাশি অক্সিজেন সরবরাহ যাতে বিঘ্নিত না হয় সেই ব্যবস্থা করা হয়েছে। আই সি ইউ শয্যা সংখ্যা বাড়ানো হয়েছে।
CG/ SB
(Visitor Counter : 159
যুবওক্রীড়াবিষয়কমন্ত্রক
ব্যাডমিন্টনে ভারতীয় ডাবলস্ দলের প্রশিক্ষক হিসাবে তান কিম হার – এর নিয়োগে যুব বিষয়ক ও ক্রীড়া মন্ত্রকের অনুমোদন
নয়াদিল্লি, ২৫ ফেব্রুয়ারি, ২০২২
কেন্দ্রীয় যুব বিষয়ক ও ক্রীড়া মন্ত্রক ২০২৬ সালে এশিয়ান গেমস্ পর্যন্ত ব্যাডমিন্টনে ভারতীয় ডাবলস্ দলের প্রশিক্ষক হিসাবে মালয়েশিয়ার বিশিষ্ট প্রশিক্ষক তান কিম হার-কে নিয়োগে অনুমতি দিয়েছে। ৫০ বছর বয়সী মালয়েশিয়ার প্রাক্তন এই ব্যাডমিন্টন তারকা দেশে ডাবলস্ দলের খেলোয়াড়দের মধ্যে আরও ভালো বোঝাপড়া গড়ে তুলতে সাহায্য করবেন।
বর্তমানে ব্যাডমিন্টনে বিশ্ব ডাবলস্ ক্রমতালিকায় অষ্টম স্থানে থাকা ২৪ বছর বয়সী চিরাগ রেড্ডি এবং স্বাত্বিক রানকিরেড্ডি বিশিষ্ট এই প্রশিক্ষকের ভারতীয় দলে যোগদানকে স্বাগত জানিয়েছেন। প্রশিক্ষক তান কিম হার আবার আমাদের সঙ্গে যোগ দেওয়ায় আমরা অত্যন্ত আনন্দিত। ভারতের এই দুই ব্যাডমিন্টন তারকা আরও বলেছেন, আমরা এটাই চেয়েছিলাম যে, তিনি ফিরে আসুন। প্রকৃতপক্ষে আমাদের দু’জনের মধ্যে পারস্পরিক বোঝাপড়া গড়ে তুলতে তিনি আগে অনেক সাহায্য করেছিলেন। তিনি আমাদের যাবতীয় সংশয় দূর করে প্রতিপক্ষের বিরুদ্ধে আস্থার সঙ্গে মোকাবিলা করার মানসিকতা গড়ে তুলেছিলেন। আমরা আজ যে পর্যায়ে পৌঁছেছি, তাতে তান কিম হার – এর বড় অবদান রয়েছে। তিনি আমাদের ডাবলস্-এ বিশ্বে প্রথম ১৬ নিয়ে আসতে সাহায্য করেছে। তাঁকে ফিরিয়ে আনার জন্য আমরা ব্যাডমিন্টন অ্যাসোসিয়েশন অফ ইন্ডিয়া এবং মন্ত্রকের কাছে অত্যন্ত কৃতজ্ঞ।
CG/BD/SB
(Visitor Counter : 106
উপ-রাষ্ট্রপতিরসচিবালয়
উপরাষ্ট্রপতি দিল্লি বিশ্ববিদ্যালয়কে প্রতিভাবান শিল্পীদের জন্য সংরক্ষণ চালু রাখার পরামর্শ দিয়েছেন
নতুনদিল্লি, ১১ই জুলাই, ২০২০
উপরাষ্ট্রপতি শ্রী এম ভেঙ্কাইয়া নাইডু পাঠক্রম বহির্ভূত কর্মসূচী বা এক্সট্রা ক্যারিকুলাম অ্যাক্টিভিটিজের সঙ্গে যুক্তদের জন্য সংরক্ষণের বিষয়ে দিল্লি বিশ্ববিদ্যালয়ের সিদ্ধান্ত পুনর্বিবেচনার পরামর্শ দিয়েছেন। প্রতিভাবান শিল্পীদের জন্য নির্ধারিত আসনগুলি যাতে ওই সব ছাত্রছাত্রীদের দেওয়া হয় তিনি সেই ব্যাপারে পরামর্শ দিয়েছেন। সাংসদ ও বিখ্যাত শিল্পীদের থেকে এই বিষয়ে প্রচুর অনুরোধ পাওয়ার পর শ্রী নাইডু এই মতামত জানিয়েছেন।
উপরাষ্ট্রপতি দিল্লি বিশ্ববিদ্যালয়ের আচার্য। তিনি গতকাল বিশ্ববিদ্যালয়ের সহ উপাচার্য ও কলেজগুলির ডিনেদের সঙ্গে বৈঠক করেছেন। বৈঠকে তাঁরা প্রথম বর্ষের ভর্তির সময় পাঠক্রম বহির্ভূত কর্মসূচির সঙ্গে যুক্তদের জন্য সংরক্ষণের বিষয় সহ অন্যান্য নানা বিষয় নিয়ে আলোচনা করেছেন। এর আগে উপরাষ্ট্রপতি মানব সম্পদ উন্নয়ন মন্ত্রকের সচিবের সঙ্গেও বৈঠক করেছেন।
উপরাষ্ট্রপতিকে খোলা বই এর পরীক্ষা ব্যবস্থা সহ নিবন্ধক, পরীক্ষা নিয়ামক, গ্রন্থাগারিক নানা কলেজের অধ্যক্ষ ও অন্যান্য আধিকারিকদের শূণ্য পদে নিয়োগের বিষয়গুলি জানানো হয়েছে। উপাচার্য এই বিষয়গুলি দ্রুত সমাধানের পরামর্শ দিয়েছেন।
(CG/CB
নতুনওপুনর্নবীকরণযোগ্যজ্বালানিমন্ত্রক
পুনর্নবীকরণযোগ্য বিদ্যুতের উৎস থেকে কৃষকদের জন্য বিদ্যুৎ সরবরাহ
নয়াদিল্লি, ০২ আগস্ট, ২০১৮
নতুন ও পুনর্নবীকরণযোগ্য শক্তি মন্ত্রক কৃষকদের জন্য সৌর পাম্পের খরচের ক্ষেত্রে ৩০ শতাংশ পর্যন্ত ভর্তুকি দেওয়ার ব্যবস্থা করেছে। আজ পর্যন্ত এই কর্মসূচির আওতায় সারা দেশে ১ লক্ষ ৮৫ হাজার সৌর পাম্প বসানো হয়েছে। নতুন ও পুনর্নবীকরণযোগ্য শক্তি দপ্তরের প্রতিমন্ত্রী  শ্রী আর কে সিং আজ লোকসভায় এক প্রশ্নের লিখিত জবাবে একথা বলেছেন। তিনি জানান যে, এছাড়াও সৌর ও বায়ু বিদ্যুৎ, জৈব গ্যাস ও জ্বালানি ক্ষেত্রে গবেষণার জন্য বিভিন্ন প্রতিষ্ঠানকে মন্ত্রকের পক্ষ থেকে আর্থিক সহায়তা দেওয়ার ব্যবস্থা করা হয়েছে। নতুন ও পুনর্নবীকরণযোগ্য শক্তি ক্ষেত্রের গবেষণা ও উন্নয়নের লক্ষ্যে একটি সার্বিক নীতি ও নির্দেশিকা কার্যকর করা হয়েছে বলে তিনি জানান। এই নীতি-নির্দেশিকা অনুসারে বিভিন্ন শিল্প সংস্থার সঙ্গে অংশীদারিত্বে পুনর্নবীকরণযোগ্য শক্তি ক্ষেত্রে কেন্দ্রীয় সহায়তা বাবদ প্রকল্প ব্যয়ের ৫০ শতাংশ দেওয়ার সংস্থান করা হয়েছে। তবে, শিক্ষা প্রতিষ্ঠান ও সরকার পরিচালিত গবেষণা সংগঠন ও অসরকারি সংগঠনগুলির জন্য প্রকল্প ব্যয়ের সম্পূর্ণ অর্থ দেওয়ার ব্যবস্থা হয়েছে। দ্বাদশ যোজনাকালে তাঁর মন্ত্রক বিভিন্ন শিক্ষা ও গবেষণা প্রতিষ্ঠান ও শিল্প সংস্থাকে ১১২টি এই ধরণের প্রকল্প রূপায়ণের জন্য মোট ৫২৩ কোটি ৪৩ লক্ষ টাকা আর্থিক সহায়তা দিয়েছে বলে শ্রী সিং জানান।
CG/PB/SB…
(Visitor Counter : 34
স্বরাষ্ট্র মন্ত্রক
বিশিষ্ট সেবার জন্য ৩৬ জন কারাকর্মীকে পদকদানের মাধ্যমে পুরস্কৃত করার সিদ্ধান্ত
নয়াদিল্লি, ১৪ আগস্ট, ২০১৮
এ বছরের স্বাধীনতা দিবস উপলক্ষে দেশের মোট ৩৬ জন কারাকর্মীকে সংশোধনাগারের জন্য বিশেষ সেবা পদকে সম্মানিত করা হবে। সংশ্লিষ্ট কর্মীদের পদক দেওয়ার জন্য সুপারিশের একটি তালিকা অনুমোদনও করেছেন রাষ্ট্রপতি।
পদকের জন্য চিহ্নিত কারাকর্মীদের মধ্যে রয়েছেন অন্ধ্রপ্রদেশের চারজন, বিহারের দু’জন, ওড়িশার চারজন, ছত্তিশগড়ের একজন, দিল্লির দু’জন, কেরলের দু’জন, মধ্যপ্রদেশের চারজন, মহারাষ্ট্রের চারজন, মণিপুরের দু’জন, রাজস্থানের তিনজন, তামিলনাড়ুর চারজন এবং তেলেঙ্গানার চারজন।
CG/SKD/DM/….
(Visitor Counter : 50
কেন্দ্রীয়মন্ত্রিসভা
পরিকল্পনা ক্ষেত্রে সহযোগিতা বাড়াতে ভারত ও সিঙ্গাপুরের মধ্যে সমঝোতাপত্র স্বাক্ষরের অনুমতি দিল মন্ত্রিসভা
নয়াদিল্লি, ২৭ জুন, ২০১৮
প্রধানমন্ত্রীর পৌরহিত্যে কেন্দ্রীয় মন্ত্রিসভা শহর পরিকল্পনা ও উন্নয়নের ক্ষেত্রে ভারত ও সিঙ্গাপুরের মধ্যে সহযোগিতা বাড়াতে যে সমঝোতাপত্র স্বাক্ষরিত হয়েছিল সেটি অনুমোদল করল। এ বছর ৩১ মে সমঝোতাপত্রটি স্বাক্ষরিত হয়। নগরোন্নয়ন ও পরিচালন এবং অন্যান্য ক্ষেত্রে সিঙ্গাপুরের সংস্হাগুলির অভিজ্ঞতা যাতে কেন্দ্র এবং বিভিন্ন রাজ্যের সরকারি সংস্হাগুলি ব্যবহার করতে পারে সেজন্য সমঝোতাপত্রটি স্বাক্ষরিত হয়। এরফলে শহরগুলিকে পুনরুজ্জীবিত করা সম্ভব হবে। উপকৃত হবে ভারতের রূপান্তরের প্রয়োজনে প্রতিষ্ঠিত জাতীয় প্রতিষ্ঠান বা নীতি। এই প্রতিষ্ঠানের কর্মচারীরা নীতি তৈরির সময় প্রত্যক্ষ প্রমান সাপেক্ষে নীতি তৈরি করতে পারবেন।
এই সমঝোতাপত্রের ফলে এছাড়াও, পরিকল্পনা- যেমন নগর পরিকল্পনা, জল ও বর্জ্য পরিচালন, কঠিন বর্জ্য পরিচালন প্রভৃতি ক্ষেত্রে ক্ষমতা সম্প্রসারণ করার কর্মসূচি গ্রহণ করা যাবে।
SSS/NS/…
(Visitor Counter : 50
প্রতিরক্ষামন্ত্রক
কোভিডের বর্তমান পরিস্থিতিতে আর্মড ফোর্সেস মেডিকেল সার্ভিসেস জার্মানি থেকে অক্সিজেন উৎপাদন সরঞ্জাম আমদানি করবে
নতুন দিল্লি, ২৩ এপ্রিল, ২০২১
আর্মড ফোর্সেস মেডিক্যাল সার্ভিসেস  জার্মানি থেকে অক্সিজেন উৎপাদনকারী সরঞ্জাম এবং কনটেইনার আমদানি করার সিদ্ধান্ত নিয়েছে। কোভিডের দ্বিতীয় ঢেউ দেশজুড়ে আছড়ে পড়ায় এই ব্যবস্থা গ্রহণ হয়েছে। জার্মানি থেকে তেইশটি ভ্রাম্যমান অক্সিজেন উৎপাদনকারী সরঞ্জাম আকাশ পথে নিয়ে আসা হচ্ছে। এগুলি আর্মড ফোর্সেস মেডিক্যাল সার্ভিসেস- এর আওতাধীন হাসপাতালগুলিতে করোনা রোগীদের প্রয়োজনে ব্যবহার করা হবে।
অক্সিজেন উৎপাদনকারী এক একটি সরঞ্জাম থেকে প্রতি মিনিটে ৪০ লিটার এবং ঘন্টায় ২,৪০০ লিটার অক্সিজেন উৎপাদন করা যাবে। এর ফলে ২০ থেকে ২৫ জন রোগীকে সবসময়ের জন্য অক্সিজেন সরবরাহ করা সহজ হবে। এই ধরনের অক্সিজেন উৎপাদনকারী সরঞ্জামগুলি সহজে বহনযোগ্য। আশা করা যায় আগামী এক সপ্তাহের মধ্যে এগুলি ভারতে এসে পৌঁছাবে।
প্রতিরক্ষা মন্ত্রকের পক্ষ থেকে আরও একটি সিদ্ধান্ত নেওয়া হয়েছে। স্বল্প সময়ের চুক্তিবদ্ধ চিকিৎসকদের কাজের মেয়াদ ২০২১- এর ৩১ ডিসেম্বর পর্যন্ত বৃদ্ধি করা হয়েছে। এর ফলে আর্মড ফোর্সেস মেডিকেল সার্ভিসেস-এর অন্তর্গত হাসপাতালগুলিতে ২৩৮ জন অতিরিক্ত চিকিৎসকের পরিষেবা পাওয়া যাবে।
CG/ SB
(Visitor Counter : 173
প্রধানমন্ত্রীরদপ্তর
নাগরিকদের প্রতি কঠোরভাবে লকডাউন মেনে চলার আর্জি প্রধানমন্ত্রীর
নতুনদিল্লি, ২৩ মার্চ, ২০২০
দেশে জনসাধারণ লকডাউনকে গুরুত্ব দিয়ে পালন করছেন না বলে প্রধানমন্ত্রী শ্রী নরেন্দ্র মোদী আজ আক্ষেপ করেছেন।
এক ট্যুইট বার্তায় তিনি জনসাধারণের প্রতি আবেদন জানিয়ে বলেন, “অনেকেই লকডাউনের বিষয়টিকে গুরুত্ব দিচ্ছেন না। আপনার পরিবারকে বাঁচাতে , নিজে বাঁচতে দয়া করে কেন্দ্র এবং রাজ্য সরকারগুলি যে সব নির্দেশাবলী জারী করেছে, তা কঠোর ভাবে মেনে চলুন।
আমি সব রাজ্যসরকারের কাছে আবেদন জানাচ্ছি, আইনশৃঙ্খলা যেন ঠিকঠাক মানা হয়, তা নিশ্চিত করুন” ।
CG/CB
(Visitor Counter : 123
বস্ত্রমন্ত্রক
ম্যান মেড ফেবরিক টেক্সটাইল মূল্য-শৃঙ্খলে ইনভার্টেড কর কাঠামো প্রত্যাহার এবং কর কাঠামোয় অভিন্নতা বস্ত্র ক্ষেত্রের সহায়ক হবে
নয়াদিল্লি, ২২ নভেম্বর, ২০২১
কেন্দ্রীয় সরকার ম্যান মেড ফাইবার, ম্যান মেড ফেবরিক ইয়ার্ন, ম্যান মেড ফেবরিক অ্যাপারেল বা তৈরি পোশাকের ক্ষেত্রে ১২ শতাংশ হারে অভিন্ন পণ্য ও পরিষেবা কর স্থির করেছে। এর ফলে, ম্যান মেড ফেবরিক টেক্সটাইলের মূল্য-শৃঙ্খলে ইনভার্টেড কর কাঠামোগত সমস্যা দূর হবে। আগামী পয়লা জানুয়ারি থেকে কর কাঠামোয় অভিন্ন এই হার কার্যকর হচ্ছে। কর কাঠামো ক্ষেত্রে এই অভিন্নতা ম্যান মেড ফাইবার বা কৃত্রিম তুলো শিল্পের অগ্রগতি ঘটাবে এবং এই ক্ষেত্রটি আরও বেশি সংখ্যক কর্মসংস্থানের সুযোগ সৃষ্টি করবে।
উল্লেখ করা যেতে পারে, তৈরি পোশাক মূল্য-শৃঙ্খলে ইনভার্টেড কর কাঠামো প্রত্যাহারের জন্য বস্ত্র ও পোশাক শিল্পের পক্ষ থেকে দীর্ঘদিন ধরে দাবি জানানো হয়ে আসছে। ম্যান মেড ফাইবারের ক্ষেত্রে জিএসটি ছিল ১৮ শতাংশ, ম্যান মেড ফেবরিক ইয়ার্নের ক্ষেত্রে জিএসটি ১২ শতাংশ এবং ম্যান মেড ফাইবার ফেবরিকের ক্ষেত্রে ৫ শতাংশ। উচ্চ হারে কর আরোপের ফলে তৈরি বস্ত্র সামগ্রীর খরচ বৃদ্ধি পেত। এর ফলে, ম্যান মেড ফাইবার মূল্য-শৃঙ্খলের বিভিন্ন স্তরে করের বোঝা বাড়তো। এমনকি, শিল্প সংস্থাগুলির মূলধন বকেয়া থাকতো।
জিএসটি ব্যবস্থায় অব্যবহৃত ইনপুট ট্যাক্স ক্রেডিট রিফান্ড হিসাবে দাবি জানানোর সংস্থান রয়েছে। তবে, রিফান্ডের ক্ষেত্রে বিভিন্ন জটিলতার দরুণ বস্ত্র শিল্পের কর মান্যতার বোঝাও বৃদ্ধি পেত। ইনভার্টেড কর কাঠামো বস্ত্র ক্ষেত্রে করের হার বৃদ্ধি করতো। এর ফলে, উৎপাদনের ওপর প্রভাব পড়তো। সমগ্র বিশ্বে বস্ত্র শিল্প যখন ম্যান মেড ফাইবার ব্যবহারের পথে অগ্রসর হয়েছে, ভারত তখন এ ধরনের ফাইবারের সুবিধা গ্রহণ করতে পারেনি। কিন্তু, ১২ শতাংশ হারে অভিন্ন পণ্য পরিষেবা কর স্থির হওয়ায় এবার এই ক্ষেত্রের অগ্রগতি আরও ত্বরান্বিত হবে।
বস্ত্রের ওপর বিভিন্ন কর হার স্বাভাবিকভাবেই কর মান্যতায় সমস্যা সৃষ্টি করতো। এমনকি, ম্যান মেড ফাইবারজাত বস্ত্র সহজে চিহ্নিত করাও যেত না। ফলে, সঠিক কর আরোপ করাও সম্ভব হ’ত না। তাই, সমগ্র ব্যবস্থায় এক অভিন্ন কর আরোপের প্রয়োজনীয়তা দেখা দেয়। অভিন্ন এই কর বস্ত্র ক্ষেত্রে মূল্য সংযোজনের সম্ভাবনাকে বাড়াবে। সেই সঙ্গে, ইনভার্টেড কর কাঠামোর জন্য বস্ত্র শিল্পকে যে সমস্যার সম্মুখীণ হতে হয়েছে, তা এবার দূর হবে।
CG/BD/SB
(Visitor Counter : 138
কর্পোরেটবিষয়সংক্রান্তমন্ত্রক
ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়া এবং কাতার ফিনান্সিয়াল সেন্টার অথরিটির মধ্যে সমঝোতাপত্র স্বাক্ষরে মন্ত্রিসভার সায়
নতুন দিল্লি, ১২ মে, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়া  এবং কাতার ফিনান্সিয়াল সেন্টার অথরিটি -এর মধ্যে সমঝোতাপত্র বা মউ স্বাক্ষরে অনুমতি দিয়েছে।
এই মউ স্বাক্ষরের ফলে হিসাব-নিকাশ পেশার আরও মানোন্নয়নে এবং কাতার ভিত্তিক শিল্পোদ্যোগের প্রসারে ওই দুটি প্রতিষ্ঠানের মধ্যে সহযোগিতা আরও বাড়বে।
মউ স্বাক্ষরের প্রভাব :
মধ্যপ্রাচ্য এবং কাতারে ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়ার অধীনে ৬ হাজারের বেশি সক্রিয় সদস্যের সংগঠন বা চ্যাপ্টার রয়েছে। এই সদস্যরা কাতারে হিসাক-নিকাশ পেশার মানোন্নয়ে সক্রিয় ভাবে যুক্ত রয়েছেন। এমনকি তাঁরা বিভিন্ন বেসরকারি ও সরকারি প্রতিষ্ঠানের গুরুত্বপূর্ণ পদে দায়িত্ব পালন করছেন। এই মউ স্বাক্ষরের ফলে সমগ্র মধ্যপ্রাচ্যে ভারতীয় হিসাব-নিকাশ সংক্রান্ত এই প্রতিষ্ঠানটির সদস্যদের আরও বেশি সংস্থায় যুক্ত হওয়ার সুযোগ বাড়বে। এর ফলে, কাতারে ব্যবসা-বাণিজ্যে আগ্রহী ভারতীয় ব্যবসায়ীদের সঙ্গে একযোগে কাজ করার সম্ভাবনা বৃদ্ধি পাবে। পক্ষান্তরে ভারত ও কাতার উভয় দেশের অর্থনীতির বিকাশ ত্বরান্বিত হবে।
সুযোগ-সুবিধা :
কাতারের দোহাতে ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়ার যে চ্যাপ্টার রয়েছে সেটি ১৯৮১তে স্থাপিত হয়। বিদেশে আইসিএআই-এর যে ৩৬টি সংগঠন রয়েছে তার মধ্যে দোহার সংগঠনটি অন্যতম পুরানো। এই সংগঠনের সক্রিয় সদস্য সংখ্যা ৩০০-র বেশি। প্রত্যেক সদস্যই বিভিন্ন বেসরকারি ও সরকারি প্রতিষ্ঠানের সঙ্গে সক্রিয় ভাবে যুক্ত রয়েছেন। কাতারে হিসাব-নিকাশ পেশার মানোন্নয়নে এই সদস্যরা গুরুত্বপূর্ণ ভূমিকা পালন করছেন। উভয় দেশের মধ্যে এই মউ স্বাক্ষরের ফলে আইসিএআই এবং কিউএফসিএ প্রতিষ্ঠান দুটি সমান লাভবান হবে।
রূপায়ণ কৌশল ও লক্ষ্য :
· এই মউ স্বাক্ষরের ফলে আইসিএআই-এর সদস্যদের কাতারে বীমা ও হিসাব-নিকাশ, কর সংক্রান্ত পরামর্শ, উপদেশ, আর্থিক পরিষেবা সহ সংশ্লিষ্ট অন্যান্য ক্ষেত্রে কাজের সুযোগ বাড়বে।
· আইসিএআই-এর পক্ষ থেকে সেদেশের কিউএফসিএ প্রতিষ্ঠানের সঙ্গে সহযোগিতার মাধ্যমে কাতারের স্থানীয় অ্যাকাউন্ট্যান্ট, শিল্পোদ্যোগী ও ছাত্র-ছাত্রীদের মধ্যে অ্যাকাউন্টেন্সি পেশার জনপ্রিয়তা বাড়াতে প্রশিক্ষণ কর্মসূচির আয়োজন করা হবে।
· আইসিএআই এবং কিউএফসিএ উভয় প্রতিষ্ঠানই কাতারে ভারতীয় ব্যবসা-বাণিজ্যের সুযোগ-সুবিধা খুঁজে বের করতে একযোগে কাজ করবে।
· আইসিএআই এবং কিউএফসিএ একযোগে কর্পোরেট প্রশাসন, কারিগরি গবেষণা ও পরামর্শ, গুণমান নিশ্চয়তা, ফরেন্সিক অ্যাকাউন্টিং সহ বিভিন্ন ক্ষেত্রে সুযোগ-সুবিধার আরও সম্প্রসারণে পারস্পরিক সহযোগিতা করবে।
প্রেক্ষাপট :
ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়া  সংসদের আইন অনুযায়ী স্থাপিত একটি বিধিবদ্ধ সংস্থা। ভারতে চার্টার্ড অ্যাকাউন্টেন্সি পেশায় নিয়ন্ত্রণ কায়েমের লক্ষ্যে চার্টার্ড অ্যাকাউন্ট্যান্ট আইন ১৯৪৯ কার্যকর করা হয়েছে। কাতার ফিনান্সিয়াল সেন্টার অথরিটির সেদেশের একটি নিরপেক্ষ আইনি সংস্থা, যা কাতার ফিনান্সিয়াল সেন্টারে হিসাব-নিকাশ সংক্রান্ত কাজকর্মের মানোন্নয়ন ও প্রসারের কাজে যুক্ত।
CG/BD/AS
(Visitor Counter : 97
অর্থমন্ত্রক
অর্থমন্ত্রী কেন্দ্রীয় বাজেট সম্পর্কে সংশ্লিষ্ট সব পক্ষকে দ্রুত ও সহজভাবে সব তথ্য দিতে 'কেন্দ্রীয় বাজেট মোবাইল অ্যাপ' চালু করেছেন
নতুন দিল্লি, ২৩ জানুয়ারি, ২০২১
কেন্দ্রীয় বাজেট ২০২১-২২ তৈরির প্রক্রিয়াটি চূড়ান্ত পর্যায়ের স্বীকৃতি হিসেবে হালওয়া অনুষ্ঠানটি আজ বিকেলে কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারামনের উপস্থিতিতে নর্থ ব্লকে অনুষ্ঠিত হয়। বাজেট প্রস্তুতির 'লক- ইন' প্রক্রিয়া শুরুর আগে প্রতিবছর একটি প্রথাগত হালওয়া অনুষ্ঠান হয়।
এক অভূতপূর্ব উদ্যোগে কেন্দ্রীয় বাজেট ২০২১-২২ এই প্রথম কাগজবিহীন ভাবে উত্থাপন করা হবে। কেন্দ্রীয় বাজেট ২০২১-২২ আগামী ১ ফেব্রুয়ারি পেশ করা হবে।
আজকের এই অনুষ্ঠানে কেন্দ্রীয় অর্থমন্ত্রী নির্মলা সীতারামন 'কেন্দ্রীয় বাজেট মোবাইল অ্যাপে'-এর উদ্বোধন করেন। এই মোবাইল অ্যাপের মাধ্যমে সংবিধান দ্বারা নির্ধারিত বার্ষিক আর্থিক বিবৃতি, অনুদানের চাহিদা, অর্থবিল প্রভৃতি সহ ১৪ টি কেন্দ্রীয় বাজেটের নথিগুলি সহজভাবে পাওয়া যাবে।
আগামী ১ ফেব্রুয়ারি কেন্দ্রীয় অর্থমন্ত্রী সংসদে বাজেট পেশ করার পর বাজেটের নথিগুলি এই অ্যাপের মাধ্যমে পাওয়া যাবে।
প্রধানমন্ত্রীরদপ্তর
প্রকাশ পূরব উপলক্ষে প্রধানমন্ত্রীর শুভেচ্ছা
নতুন দিল্লি, ১৬ সেপ্টেম্বর , ২০২৩
প্রধানমন্ত্রী শ্রী নরেন্দ্র মোদী শ্রী গুরু গ্রন্থসাহিব জীর প্রকাশ পূরব উপলক্ষে সকলকে শুভেচ্ছা জানিয়েছেন।
এক্স পোস্টে এক বার্তায় প্রধানমন্ত্রী বলেছেন:
"শ্রী গুরু গ্রন্থসাহিব জী শাশ্বত জ্ঞান এবং অসীম করুণার প্রতীক। শ্রী গুরু গ্রন্থসাহিবের শ্লোকগুলি আধ্যাত্মিকতায় পরিপূর্ণ, যেগুলি আসলে দেশ-কালের গন্ডি অতিক্রম করে। এই শ্লোকগুলি লক্ষ লক্ষ মানুষকে ভালোবাসা, ঐক্য ও শান্তির পথ দেখায়, যা আমাদের মানবিক হতে, নিঃস্বার্থ ভাবে সেবা করতে এবং জীবনের প্রতিটি স্তরে সম্প্রীতি বজায় রাখতে অনুপ্রাণিত করে। শ্রী গুরু গ্রন্থসাহিবের প্রকাশ পূরবে আপনাদের সবাইকে শুভেচ্ছা জানাই।"
(AC/CB/AS
প্রধানমন্ত্রীরদপ্তর
এশিয়ান গেমস-এ স্বর্ণ পদক জয়ী ভারতীয় পুরুষ কবাডি দলকে অভিনন্দন প্রধানমন্ত্রীর
নয়াদিল্লি, ৭ অক্টোবর, ২০২৩
এশিয়ান গেমস-এ স্বর্ণ পদক জয়ী ভারতীয় পুরুষ কবাডি দলের খেলোয়াড়দের অভিনন্দিত করেছেন প্রধানমন্ত্রী শ্রী নরেন্দ্র মোদী।
সমাজমাধ্যমে এক বার্তায় শ্রী মোদী বলেছেন :
“উদযাপনের এ হল এক বিশেষ মুহূর্ত! আমাদের পুরুষ কবাডি দল অপ্রতিরোধ্য!
এশিয়ান গেমস-এ স্বর্ণ পদক জয়ের জন্য তাঁদের আমার অভিনন্দন জানাই।
তাঁদের নিরন্তর সঙ্কল্প এবং অবিচল দলবদ্ধ নৈপুণ্য দেশকে গর্বিত করে তুলেছে।”
(PG/SKD/DM/…
প্রতিরক্ষামন্ত্রক
জঙ্গি হামলায় শহীদ জওয়ান
নতুন দিল্লি,২৯ নভেম্বর, ২০২১
রাজ্য সভায় আজ শ্রী আনন্দ শর্মার প্রশ্নের লিখিত উত্তরে প্রতিরক্ষা প্রতিমন্ত্রী শ্রী অজয় ভট্ট জানিয়েছেন ২০১৯ সালে জঙ্গি হামলায় ৫৯৪ জন জওয়ান প্রাণ হারিয়ে ছিলেন। ২০২০ সালে ২৪৪ জন এবং চলতি বছরে ১৫ নভেম্বর পর্যন্ত ১৯৬ জন সেনা জওয়ান জঙ্গি হামলায় প্রাণ হারিয়েছেন। গত তিন বছরে সেনা অভিযানে মারাত্মক সংঘর্ষের জেরে মোট ১৭৭ জন কেন্দ্রীয় সশস্ত্র বাহিনীর জওয়ান প্রাণ হারিয়েছেন। এর মধ্যে ২০১৯ সালে ৮০, ২০২০ সালে ৬২ এবং চলতি বছরে ১৫ নভেম্বর পর্যন্ত ৩৫ জন জওয়ান শহীদ হয়েছেন।
CG/ SS
(Visitor Counter : 88
তথ্যওসম্প্রচারমন্ত্রক
আজাদী কা অমৃত মহোৎসব উপলক্ষ্যে তথ্য ও সম্প্রচার মন্ত্রকের উদ্যোগে পশ্চিমবঙ্গের রায়গঞ্জে সাংস্কৃতিক অনুষ্ঠান
কলকাতা, ২৫শে আগস্ট, ২০২১
আজাদী কা অমৃত মহোৎসব উপলক্ষ্যে কেন্দ্রীয় তথ্য ও সম্প্রচার মন্ত্রক ২৯শে আগস্ট পর্যন্ত দেশজুড়ে বিভিন্ন অনুষ্ঠানের আয়োজন করেছে। বিশেষ সপ্তাহ উদযাপনের অঙ্গ হিসেবে ২৩শে আগস্ট থেকে সাংস্কৃতিক অনুষ্ঠান, প্রশ্নোত্তর প্রতিযোগিতা সহ ডিজিটাল এবং সোশ্যাল মিডিয়ায় নানা অনুষ্ঠানের ব্যবস্থা করা হচ্ছে। মন্ত্রক আজ পশ্চিমবঙ্গের উত্তর দিনাজপুরের রায়গঞ্জে কারিতাস হলে একটি সাংস্কৃতিক অনুষ্ঠানের আয়োজন করেছিল।
অনুষ্ঠানে ছোট ছোট ছেলেমেয়েরা নৃত্য প্রতিযোগিতায় অংশ নেয়। তারা দেশাত্মবোধক গানের সঙ্গে নৃত্য পরিবেশন করে। এ ছাড়াও একটি প্রশ্নোত্তর প্রতিযোগিতার আয়োজন করা হয়। অনুষ্ঠানকে ঘিরে প্রবল উৎসাহ উদ্দীপনা দেখা যায়। মন্ত্রক ভবিষ্যতেও এ ধরণের আরো অনুষ্ঠানের আয়োজন করার পরিকল্পনা করেছে।
CG/CB/
(Visitor Counter : 25
প্রধানমন্ত্রীরদপ্তর
ন্যাশনাল ইন্টারকলেজ ক্রসওয়ার্ড এক্সপেডিশন ২০২৩  যুবক-যুবতীদের বিশেষত শব্দজব্দে আগ্রহীদের মধ্যে উৎসাহ গড়ে তুলবে : প্রধানমন্ত্রী
নয়াদিল্লি, ৩১ মার্চ, ২০২৩
প্রধানমন্ত্রী শ্রী নরেন্দ্র মোদী বলেছেন, ন্যাশনাল ইন্টারকলেজ ক্রসওয়ার্ড এক্সপেডিশন ২০২৩  যুবক-যুবতীদের বিশেষত ক্রসওয়ার্ড বা শব্দজব্দে আগ্রহীদের মধ্যে উৎসাহ গড়ে তুলবে।
কেন্দ্রীয় শিক্ষা মন্ত্রকের এক ট্যুইট বার্তার প্রত্যুত্তরে প্রধানমন্ত্রী বলেছেন;
“এই উদ্যোগটি যুবক-যুবতীদের বিশেষত শব্দজব্দে আগ্রহীদের মধ্যে উৎসাহ গড়ে তুলবে।”
PG/CB/NS
(